Overvågningskameraer på Thomas Boss Gade fangede i nat en mand med kasket, der satte sig ind i en parkeret Toyota Yaris, kort efter forlod den igen, og 30 sekunder senere stod bilen i flammer. - En personbil står pludselig i lys lue, og det er en forbipasserende, der klokken 03.10 ringer ind og melder det, siger vagtchefen ved Nordjyllands Politi. Nordjyllands Politi vil i dag forsøge af følge gerningsmandens færden via overvågningskameraerne i området, og de håber, at det og tekniske undersøgelser fra stedet kan bringe dem nærmere en gerningsmand. Bilen er ejet af Aalborg Kommune. Episoden fandt sted lige bag Aalborg Beredskabscenter, og selvom der derfor ikke var lang vej for slukningsmandskabet, brændte den helt ud.

Referat:
Ukendt gerningsmand satte bil i brand og forsvandt.